DECRET LLEI 1/2015, de 27 de febrer, del Consell, d'horaris comercials a la Comunitat Valenciana.\nPublicat en: DOGV núm. 7477 de 03.03.2015\nNúmero identificador: 2015/1824\nReferència Base de Dades: 001872/2015\nRESOLUCIÓ 556/VIII, de 24 de març de 2015, del Ple de les Corts, sobre la validació del Decret llei 1/2015, de 27 de febrer, del Consell, d'horaris comercials a la Comunitat Valenciana. [2015/2784] (DOGV núm. 7495 de 30.03.2015) Ref. Base de dades 002709/2015\nEn matèria d'horaris comercials, el capítol III del títol II de la Llei 3/2011, de 23 de març, de la Generalitat, de Comerç de la Comunitat Valenciana, preveu una regulació l'aplicació i desplegament de la qual s'ha vist afectada per la modificació de la legislació bàsica de l'Estat continguda en el Reial Decret Llei 20/2012, de 13 de juliol, de mesures per a garantir l'estabilitat pressupostària i de foment de la competitivitat, i en la Llei 18/2014, de 15 d'octubre, d'aprovació de mesures urgents per al creixement de la competitivitat i l'eficiència, que van donar una nova redacció a diferents articles de la Llei 1/2004, d'horaris comercials.\nL'esmentada modificació normativa ha proporcionat nous criteris perquè els ajuntaments resulten determinants en la flexibilització del règim d'horaris aplicable al seu territori, especialment pel que fa a zones de gran afluència turística. D'esta manera, atés que els ajuntaments són els que coneixen en millor mesura els requeriments de les empreses comercials que s'ubiquen en els seus territoris, com els servicis que necessita la demanda dels residents, turistes i visitants dels seus municipis, es propicia l'escenari idoni per a aconseguir una adequada conciliació dels interessos del comerç local amb els dels seus clients potencials i la possibilitat de propiciar noves sinergies entre turisme i comerç amb els consegüents beneficis per a ambdós sectors.\nNo obstant això, les circumstàncies que es van incorporar a l'esmentada Llei 1/2004, a l'empara de les quals es pot instar la declaració de zona de gran afluència turística, necessiten una concreció que atorgue més seguretat jurídica i reduïsca el marge de discrecionalitat a què es presten si no es fixen uns paràmetres precisos. En este apartat s'han pres en consideració les propostes realitzades pel sector a través dels representants de distintes entitats que estan integrades en l'Observatori del Comerç Valencià.\nL'absència d'una normativa autonòmica que concrete eixos criteris i la diversitat d'interpretacions a què han donat lloc distints preceptes de la legislació bàsica de l'Estat per part de les administracions i dels operadors econòmics, genera controvèrsies sobre el seu abast. Estes diferències entre els operadors i l'Administració autonòmica s'han substanciat, primer, en recursos administratius contra les decisions dels òrgans de la Generalitat competents en matèria de comerç i posteriorment per mitjà de la interposició de recursos davant de la jurisdicció contenciosa administrativa que poden derivar en sentències contràries amb la consegüent fallida de la política comercial autonòmica. En conseqüència, la gravetat de les situacions que podrien donar-se per no disposar d'una normativa que proporcione uns criteris certs i determinats aconsellen abordar amb immediatesa una nova regulació de la matèria. D'altra banda, els terminis estipulats per a la tramitació de la modificació d'una llei i el moment actual, pròxim a la finalització de la legislatura, justifiquen el recurs a la figura del decret llei. En atenció a això, s'estimen que concorren motius suficients que justifiquen la necessitat i la urgència de la publicació i l'entrada en vigor d'una regulació que modifique i ajuste a la realitat de la Comunitat Valenciana les disposicions legals en matèria d'horaris comercials.\nIgualment, en consonància amb l'anterior, cada ajuntament sol·licitarà un diumenge o festiu per al seu municipi en els casos en què es produïsca una acumulació de dates inhàbils, mentre que se circumscriu la concessió d'horaris excepcionals a circumstàncies realment extraordinàries i ocasionals.\nAixí mateix, s'instrumenten els procediments administratius corresponents d'acord amb els principis de simplificació administrativa continguts en el Segon Pla de Simplificació i Reducció de Càrregues Administratives, Pla SIRCA-2 (2013-2015), aprovat pel Consell el 10 de maig de 2013, així com en el que disposa la Directiva 2006/123/CE del Parlament Europeu i del Consell, de 12 de desembre de 2006, relativa als servicis en el mercat interior, i en la Llei 17/2009, de 23 de novembre, sobre el lliure accés a les activitats de servicis i el seu exercici. En tots estos procediments resulta essencial la consulta prèvia al Consell Local de Comerç o òrgan semblant i als representants de les entitats del sector interessats.\nA la vista d'allò que s'ha exposat, resulta d'especial interés modificar, sense més dilacions, l'esmentada Llei 3/2011, de 23 de març, de la Generalitat, de Comerç de la Comunitat Valenciana, en matèria d'horaris comercials, i constituïx el dit aspecte el fet habilitant d'extraordinària i urgent necessitat que l'Estatut exigix en l'article 44 per a l'adopció d'un decret llei.\nPer allò que s'ha exposat, i a l'empara del que preveuen els articles 44 i 49 de l'Estatut d'Autonomia de la Comunitat Valenciana, a proposta del conseller d'Economia, Indústria, Turisme i Ocupació i amb la deliberació prèvia del Consell, en la reunió del dia 27 de febrer de 2015,\nEs modifica el capítol III del títol II de la Llei 3/2011, de 23 de març, de la Generalitat, de Comerç de la Comunitat Valenciana, horaris comercials, que queda redactat tal com figura en l'annex del present decret llei.\nL'aplicació de qualsevol règim d'horaris comercials previstos en el present decret llei es desplegarà sense alteració ni menyscabament de la legislació laboral vigent.\nLa implementació i posterior desplegament d'este decret llei, no podrà tindre cap incidència en la dotació de tots i cada un dels capítols de gasto assignada a la conselleria competent per raó de la matèria, i, en tot cas, haurà de ser atés amb els mitjans personals i materials d'esta conselleria.\nEls expedients en tràmit corresponents a sol·licituds que hagen sigut presentades amb una antelació superior a dos mesos des de l'entrada en vigor del present decret llei es resoldran d'acord amb la normativa anterior. A les sol·licituds presentades després del dit termini i que estiguen pendents de resolució se'ls aplicarà la present normativa.\nLes zones de gran afluència turística que estigueren declarades amb anterioritat a l'entrada en vigor del present decret llei mantindran esta consideració, en els termes en què van ser declarades, durant un termini màxim de dos anys.\nAmb, almenys, tres mesos d'anterioritat a finalitzar el dit termini, els ajuntaments corresponents hauran de sol·licitar una nova declaració de zona de gran afluència turística d'estes, d'acord amb el que preveu el present decret llei.\nQueden derogades totes les disposicions del mateix rang o d'un rang inferior que s'oposen al que disposa el present decret llei.\nEste decret llei entrarà en vigor l'endemà de la publicació en el Diari Oficial de la Comunitat Valenciana.\n2. Amb caràcter general, els diumenges i festius es consideraran no laborables. No obstant això, s'habilitaran per a cada any 10 diumenges o festius en els quals els establiments podran romandre oberts al públic per a desenrotllar la seua activitat comercial.\n3. Cada comerciant determinarà lliurement l'horari corresponent a cada diumenge o dia festiu en què exercisca la seua activitat.\n4. Es faculta els ajuntaments perquè puguen substituir fins a dos diumenges o festius dels habilitats per dos dies festius en el seu àmbit local. La decisió que s'adopte serà de compliment obligatori per a tots els establiments que no puguen acollir-se al règim de llibertat horària. Esta determinació haurà de ser adoptada per l'òrgan municipal competent, oït el Consell Local de Comerç, o, a falta d'això, de l'òrgan semblant i de les entitats més representatives del sector d'àmbit autonòmic, i ser comunicada a la conselleria competent en matèria de comerç amb antelació al 31 de gener de cada any.\n1. El calendari de diumenges o festius que s'habiliten per a un període de 12 mesos, que coincidirà amb l'any natural, es determinarà per mitjà d'una resolució de la conselleria competent en matèria de comerç, amb audiència prèvia de l'Observatori del Comerç Valencià, convocat a este efecte amb dos mesos d'antelació a l'inici de l'any del qual es tracte.\na) L'obertura, almenys, en un dia festiu quan es produïsca la coincidència de dos o més dies festius continuats.\nb) L'obertura els diumenges i festius corresponents als períodes de rebaixes.\nc) L'obertura els diumenges i festius de major afluència turística a la Comunitat Valenciana.\nd) L'obertura en els diumenges o festius de la campanya de Nadal.\n3. La resolució corresponent es publicarà en el Diari Oficial de la Comunitat Valenciana perquè se'n prenga coneixement, amb anterioritat al començament de l'any a què es referisca.\nArticle 19. Fixació i publicitat de l'horari comercial\n1. L'horari d'obertura i tancament dels locals comercials serà lliurement fixat per cada comerciant, i respectarà, en tot cas, els límits màxims establits per la present llei que siguen aplicables, sense perjuí d'allò que s'ha establit, per raons d'orde públic, en una altra normativa aplicable.\n2. Els establiments comercials hauran d'exposar, en els accessos i de manera visible des de l'exterior del local, els dies i les hores d'obertura i de tancament.\n2. S'entendrà per botigues de conveniència aquelles que, amb una superfície útil per a l'exposició i venda al públic no superior a 500 metres quadrats, romanguen obertes al públic, almenys, díhuit hores al dia i distribuïsquen la seua oferta, en forma semblant, entre llibres, periòdics i revistes, articles d'alimentació, discos, vídeos, joguets, regals i articles diversos. La distribució entre les distintes gammes d'articles ha de dur-se a terme de forma semblant entre si, sense exclusió de cap d'estes i sense que predomine netament una sobre les altres.\n3. També tindran plena llibertat per a determinar els dies i les hores en què romandran oberts al públic els establiments de venda de reduïda dimensió diferents dels anteriors, que disposen d'una superfície útil per a l'exposició i venda al públic inferior a 300 metres quadrats, exclosos els pertanyents a empreses o grups de distribució que no tinguen la consideració de xicoteta i mitjana empresa segons la legislació vigent.\n4. Els establiments comercials integrats en instal·lacions de prestació de servicis turístics, dedicats exclusivament al servici dels usuaris d'estes, gaudiran així mateix de llibertat d'horaris a fi de poder ajustar el seu funcionament als de la instal·lació principal.\n5. Als efectes del present article seran establiments dedicats principalment a la venda de productes culturals aquells que dediquen almenys el 80 per cent de la superfície comercial a l'oferta de productes la finalitat del qual siga cultivar, desenrotllar i formar els coneixements humans i l'exercici de les facultats intel·lectuals.\nTindran la consideració de productes culturals, els llibres en suport escrit o informàtic, periòdics, revistes, suports de gravació musical, instruments musicals, DVD, articles de col·lecció, articles de dibuix i belles arts, antiguitats, obres d'art, productes d'artesania popular, trages regionals i records.\n2. La declaració de zona de gran afluència turística, que podrà estendre's a tot o a una part del terme municipal o del nucli urbà, fixarà per a cada cas les condicions d'aplicació, i hi inclourà els períodes a què s'estén.\n3. La declaració de zona de gran afluència turística es durà a terme per la direcció general competent en matèria de comerç a sol·licitud de l'ajuntament interessat, amb audiència prèvia del Consell Local de Comerç, o, a falta d'això, de l'òrgan semblant i de les entitats més representatives del sector d'àmbit autonòmic.\n4. La declaració de zona de gran afluència turística basant-se en les circumstàncies que s'indiquen a continuació, haurà d'acreditar-se segons els paràmetres que s'especifiquen:\nEl nombre total de places que s'oferisca en hotels, hostals, pensions, apartaments, càmpings, cases rurals i albergs, de la zona per a la qual se sol·licita la declaració serà, almenys, de 15 places per cada 100 habitants, segons les dades oficials de l'Agència Valenciana del Turisme. El compliment d'este requisit serà suficient per a acreditar la condició de zona de gran afluència turística durant els períodes de Setmana Santa (de Diumenge de Rams a dilluns de Sant Vicent) i estival (del 15 de juny al 15 de setembre). Per a períodes diferents dels indicats s'haurà d'acreditar que l'ocupació de places en allotjaments i establiments turístics siga superior al 50 per cent en el període sol·licitat.\nb) Existència d'una concentració suficient en el nombre de segones residències respecte al que constituïxen residència habitual.\nEl nombre de vivendes de segona residència serà almenys d'un 20 per cent del total de vivendes del municipi, segons l'últim cens oficial de vivendes publicat per l'Institut Nacional d'Estadística, o segons el certificat de l'ajuntament que acredite els dits percentatges, en els supòsits en què no foren coincidents. El compliment d'este requisit serà suficient per a acreditar la condició de zona de gran afluència turística durant els períodes de Setmana Santa (de Diumenge de Rams a dilluns de Sant Vicent) i estival (del 15 de juny al 15 de setembre).\nPer a períodes diferents dels indicats s'haurà d'acreditar que el volum de generació de residus sòlids urbans en la zona, durant el període sol·licitat, siga superior en un 50 per cent a la mitjana anual de l'any anterior.\nS'haurà d'acreditar per l'ajuntament no sols la declaració com a tal sinó que rep almenys 300 visites diàries els diumenges i festius, que es promociona i publicita com a Patrimoni de la Humanitat o Bé d'Interés Cultural, així com que el 20 per cent dels visitants, en els sis mesos anteriors a la sol·licitud, residixen en l'estranger o en municipis situats a un mínim de 100 quilòmetres de distància del bé declarat Patrimoni de la Humanitat o d'interés cultural.\nLa declaració de zona de gran afluència turística emparada en esta circumstància podrà estendre's a un perímetre de fins a 1.000 metres.\nLa declaració de zona de gran afluència turística haurà de coincidir amb els dies o el període en què se celebre, incloent-hi el dia anterior i el posterior, i es limitarà a l'àmbit territorial de la seua influència immediata, que mai superarà els 1.000 metres de distància respecte del lloc de celebració.\nLa declaració de zona de gran afluència turística emparada en esta circumstància no podrà estendre's a un perímetre superior als 1.000 metres, i es limitarà als dies de permanència del creuer.\nAlmenys el 40 per cent dels clients dels establiments comercials de la zona per a la qual se sol·licita la declaració, en els sis mesos anteriors a la sol·licitud, hauran de ser residents en l'estranger o en municipis situats a un mínim de 100 quilòmetres de distància de l'àrea comercial.\nEste aspecte es podrà acreditar per mitjà d'estudis elaborats per l'ajuntament o bé a instàncies d'este amb dades extretes d'organismes oficials, cambres de comerç, Agència Valenciana del Turisme o entitats comercialitzadores de targetes de crèdit/dèbit que acrediten fefaentment estes dades.\n1. La sol·licitud haurà d'acordar-se per l'òrgan municipal col·legiat competent, d'acord amb el que preveu la legislació sobre règim local i a la distribució de competències de l'ajuntament interessat, amb audiència prèvia del Consell Local de Comerç, o, a falta d'això, de l'òrgan semblant i de les entitats més representatives del sector d'àmbit autonòmic.\n2. La sol·licitud s'haurà d'acompanyar de la documentació següent:\na) Certificat del secretari de l'ajuntament que arreplegue l'acord de l'òrgan municipal col·legiat competent pel qual es decidix instar la declaració de zona de gran afluència turística, que precise l'extensió territorial a què es referix i els períodes per als quals se sol·licita esta consideració, així com que acredite que s'ha donat audiència al Consell Local de Comerç o, a falta d'això, a l'òrgan semblant i a les entitats més representatives del sector d'àmbit autonòmic.\nc) Documentació i estudis que justifiquen la concurrència de les circumstàncies en què es fonamenta la sol·licitud, segons el que preveu l'article anterior.\n3. Presentada la sol·licitud, en el cas que resulte incompleta o no reunisca els requisits exigits, es requerirà l'ajuntament sol·licitant perquè en el termini màxim de 10 dies, des de la recepció del requeriment, la complete o esmene, amb indicació que si així no ho fa es considerarà que ha desistit en la petició, d'acord amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.\n4. La direcció general competent en matèria de comerç, a la vista de la sol·licitud, podrà demanar tota la informació que estime necessària per a la resolució del procediment, en especial es podrà sol·licitar l'informe de l'Agència Valenciana del Turisme i de la Cambra Oficial de Comerç corresponent.\n6. La resolució serà notificada a l'ajuntament interessat d'acord amb el que establix l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que difondrà el seu contingut entre els interessats, i haurà de publicar-lo, almenys, en el tauler d'edictes de l'ajuntament i en la pàgina web municipal. Igualment es comunicarà a l'Observatori del Comerç Valencià.\nArticle 22. Autorització d'horaris excepcionals\n1. Els horaris excepcionals són aquells que es concedixen, a petició de l'ajuntament interessat, en virtut de circumstàncies especials no periòdiques que incrementen les oportunitats de negoci del comerç local per increments puntuals i excepcionals de la demanda, a causa de la major afluència de visitants, en dates concretes.\n2. Tota excepció s'atorgarà per als dies concrets, sense que puga estendre la vigència més enllà de l'any natural per al qual es concedisca.\n3. Podran sol·licitar la concessió d'un horari excepcional al règim general els ajuntaments per als establiments ubicats en la zona on es produïsca l'excepcionalitat del seu terme municipal.\n4. Els horaris excepcionals, no superaran un màxim de dos diumenges o festius a l'any en cada municipi, sense que això compute en el límit de 10 diumenges i festius a què es referix l'article 17.\n1. La sol·licitud d'horari comercial excepcional es dirigirà al servici territorial competent en matèria de comerç.\n2. En les sol·licituds s'expressarà el dia o els dies excepcionals per al quals s'insta l'autorització, les raons en què s'empara la petició i les condicions que, si és el cas, es pogueren adoptar per al seu exercici.\n3. La sol·licitud d'horari excepcional es presentarà, almenys, amb dos mesos d'antelació a la data per a la qual se sol·licita l'horari.\n4. A les sol·licituds s'acompanyaran les dades i els documents següents:\na) Certificat del secretari de l'ajuntament que arreplegue l'acord de l'òrgan municipal col·legiat competent i que acredite que s'ha donat audiència al Consell Local de Comerç o, a falta d'això, a l'òrgan semblant i als representants del sector interessats.\nb) Descripció detallada de les activitats i/o establiments, l'àmbit territorial a què s'estén la sol·licitud i la data per a la qual se sol·licita.\n6. Per a la resolució de les sol·licituds d'horaris comercials excepcionals es podrà demanar aquells informes que s'estimen convenients per a la resolució de l'expedient.\n8. La resolució a què es referix l'apartat anterior serà notificada a l'interessat d'acord amb el que establix l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.\nL'ajuntament difondrà el seu contingut entre les persones interessades, i haurà de publicar-la, almenys, en el tauler d'edictes de l'ajuntament així com en la pàgina web municipal.\nQuan hi haja una acumulació de diumenges i/o festius per ser consecutius, els ajuntaments sol·licitaran l'habilitació com a mínim d'un d'estos, sempre que hi haja petició de part interessada, sense que això compute en el límit de 10 diumenges i festius a què es referix l'article 17.\n1. La sol·licitud d'habilitació per acumulació de diumenges i festius es dirigirà al servici territorial competent en matèria de comerç.\n2. En les sol·licituds s'expressarà el dia per al qual s'insta l'habilitació, les raons en què s'empara la petició i les condicions que, si és el cas, es pogueren adoptar per al seu exercici.\nb) Diumenge o festiu l'habilitació del qual se sol·licita.\n7. La resolució a què es referix l'apartat anterior serà notificada a l'interessat d'acord amb el que establix l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.


L'AMI vaticina un nou embat judicial contra els alcaldes després de l'aniversari de l'1-O | NacióBaixMontseny\nL'AMI vaticina un nou embat judicial contra els alcaldes després de l'aniversari de l'1-O\nper Pilar Màrquez Ambròs, Berga, 5 de setembre de 2018 a les 19:41 |\nFoto de grup després de la reunió del Consell Directiu de l'AMI aquest dimecres, a Berga. | Pilar Màrquez Ambròs\nEl Consell Directiu de l'Associació de Municipis per la Independència (AMI) s'ha reunit aquest dimecres a Berga. El president de l'AMI i alcalde del Port de la Selva (Alt Empordà), Josep Maria Cervera, ha vaticinat "una nova pressió judicial contra els alcaldes" un cop que passi la Diada de l'Onze de Setembre i el primer aniversari de l'1-O.\n"És evident que estem a prop del primer aniversari de l'1 d'octubre. Sabeu que arran de l'1-O se'ns va obrir causa a més de 700 alcaldes del nostre país, i en fer l'any s'hauria de decidir si s'arxiva la causa contra aquests alcaldes o si contràriament es tira endavant", ha explicat Cervera. "Preveiem que hi hagi una nova pressió judicial contra tots nosaltres", ha dit el president de l'AMI. "Com sabem, la judicatura s'organitza els tempos, suposo que deixaran passar l'Onze de Setembre i l'1 d'octubre; però després el que pot haver-hi és un altre embat contra els nostres electes municipals, tenint en compte que tenim les eleccions molt a prop", ha assenyalat Cervera.\nJosep Maria Cervera ha indicat que "una de les obsessions de l'estat espanyol pot ser treure de circulació tota aquesta gent de cara a aquesta propera contesa electoral".\nEl Consell Directiu de l'AMI també ha parlat dels processos judicials endegats relatius al pagament de les quotes de l'AMI per part dels Ajuntaments. "Teníem recorregudes les quotes en una norantena de casos, hi ha hagut sentències: algunes que ens han estat favorables i d'altres desfavorables, les que havien estat favorables les va recórrer l'estat en el seu moment, i les que havien estat desfavorables les hem recorregut nosaltres", ha relatat Cervera.\n"A partir del 14 d'octubre, hi ha tot un reguitzell d'aquests casos sobre els quals sabrem què hi diu el Tribunal Superior de Justícia de Catalunya; i és evident que aquestes sentències poden suposar un atac al nostre sistema de finançament, que no és cap altre que el pagament de les quotes dels ajuntaments", ha afegit. Segons Cervera, tenen previstos "tots els escenaris possibles" per la "imprevisibilitat" de la justícia espanyola que "està arribant a uns nivells impensables a l'Europa del segle XXI".\nCervera ha assenyalat que en aquesta ocasió el consell directiu ordinari de l'AMI s'ha celebrat a Berga per mostrar el suport a Venturós, contra qui pesa una sentència d'inhabilitació per no haver despenjat l'estelada en dos períodes d'eleccions de l'any 2015 malgrat el requeriment de la junta electoral.\nPaper important dels ajuntaments en l'acció republicana\nEn referència al discurs del president Quim Torra d'aquest dimarts, en què va destacar el paper dels ajuntaments en la construcció de l'acció republicana, Josep Maria Cervera ha assegurat que en les properes setmanes tenen previst reunir-se amb el cap de l'executiu català. A més, ha assenyalat que Quim Torra "va marcar un marc general que caldrà anar concretant, però és evident que nosaltres hi hem de tenir un paper important sense cap mena de dubte, des de tots els àmbits; com a institució però també com a corretja de transmissió en tots els àmbits amb tots els nostres veïns i veïnes". Cervera ha dit que "caldrà definir exactament quina és l'estratègia i com concretem tota aquesta participació".\nPolítica, independència, municipis, Montse Venturós, procés català, Josep Maria Cervera, AMI


El mes d’abril arriben menys persones a l’acollida però el servei d’ocupació segueix al mateix ritme – Fundació Integramenet\nDel total de les persones ateses en primera acollida, 18 tenien el passaport com a única documentació mentre que 16 comptaven amb el NIE i 5 amb el DNI. És a dir, un total de 21 persones amb permís de treball i 18 sense, el que confirma la tendència que estem veient els darrers mesos.\nSi fem la divisió per sexes, observem que hi ha una tendència invariable, seguim atenent moltes més dones (31) que homes (8), que han passat per 18 acollides grupals i 21 individuals. I la demanda que més hem recollit en l’acollida a estat la recerca de feina, gairebé la totalitat de les persones ateses a l’acollida (37) han estat derivades al servei d’ocupació de l’entitat.\nEl mes d’abril hi ha hagut 37 noves incorporacions al servei d’ocupació, totes derivades d’acollida. Tant les noves incorporacions com les persones ja inscrites, han rebut orientació i formació amb l’objectiu de millorar la seva ocupabilitat en el marc del programa Incorpora de la Fundació “la Caixa” i del programa formatiu en serveis d’atenció domiciliària (SAD) d’Integramenet.\nEn total, les orientadores laborals han fet 53 atencions individuals (25 primeres entrevistes del pla de treball, 20 entrevistes de seguiment i 8 entrevistes a famílies amb necessitats de SAD. El darrer mes 1 persona en situació de risc social han aconseguit trobar feina amb el suport i la orientació de la Fundació Integramenet. A més, 26 persones han participat en el mòdul bàsic, que inclou formació sobre legislació laboral, objectiu laboral, balanç de competències i l’anàlisi DAFO, i 9 persones han assistit a la sessió per elaborar el propi pla de treball de recerca de feina.\nDurant el mes d’abril un total de 56 persones (50 dones i 6 homes) han estat ateses en aquest espai de dinamització TIC i de lluita contra la bretxa digital. La majoria d’atencions han estat relacionades amb la millora competencial i la recerca de feina. S’han dedicat 39 hores a la recerca de feina per internet.\nDurant aquest mes 6 persones han realitzat el curs d’informàtica bàsica (8 sessions de 2 hores) i 9 persones han rebut suport per realitzar un tràmit o per posar-se en contacte amb alguna administració (certificat digital, cita prèvia, número d ‘afiliació a la Seguretat Social).\nConsulta tots es indicadors de l’espai Connectat del mes d’abril.\nNingú Sense Llar Gramenet busca voluntaris per fer un recompte de persones... Subvenció Línea TRFO-ACOL: Via per la regularització i la inserció laboral...


També insta a implementar mesures de simplificació de procediments y tràmits administratius així como la reducció de taxes administratives a pimes i autònoms.\nAl tercer punt de l’ordre del dia de la sessió plenària, s’ha debatut i votat una moció presentada pel Grup Parlamentari Popular, relativa a la política del Govern en relació amb el sector de comerç.\nLa iniciativa, que ha estat defensada pel diputat Santiago Tadeo, un cop debatuda ha estat sotmesa a la votació separada per punts, amb la redacció i votacions següent:\n1.- El Parlament de les Illes Balears insta al Govern de les Illes Balears a crear, en el termini de 5 mesos, l'Observatori de Comerç així com ho ve reclamant el sector.\n2.- El Parlament de les Illes Balears insta el Govern de les Illes Balears a treure línies d’ajudes específiques per al petit comerç abans de finalitzar el present exercici, amb la corresponent dotació pressupostària, per facilitar el “relleu generacional”.\nRebutjat per 29 vots en contra (MÉSxMenorca, MÉSxMallorca, Podem, Socialista), 23 a favor (Mixt-Aguilera, Mixt-Cs, El Pi, Popular) i 1 abstenció (Mixt-Huertas).\n3.- El Parlament de les Illes Balears insta al Govern de les Illes Balears a treure línies d’ajudes especifiques per el petit comerç abans de finalitzar el present exercici, amb la corresponent dotació pressupostària, per evitar el tancament de "comerços emblemàtics".\n4.- El Parlament de les Illes Balears insta al Govern de les Illes Balears a posar a l'abast del petit comerç línies d'ajuts amb dotació pressupostaria per al 2019 per a innovació, amb especial atenció a la venda on-line.\n5.- El Parlament de les Illes Balears insta al Govern de les Illes a coordinar conjuntament amb el petit comerç i les administracions implicades mesures per a la millora del “entorn comercial” dels municipis de les Illes, així com establir línies d'ajuts al respecte en els pressuposts de 2019.\nRebutjat per 29 vots en contra (MÉSxMenorca, MÉSxMallorca, Podem, Socialista) i 24 a favor (Mixt-Aguilera, Mixt-Huertas, Mixt-Cs, El Pi, Popular).\n6.- El Parlament de les Illes Balears insta al Govern de les Illes Balears a coordinar amb la resta d'administracions implicades les mesures necessàries per actuar de manera efectiva contra la venda ambulant il·legal.\nRebutjat per 26 vots en contra (MÉSxMallorca, Podem, Socialista), 24 a favor (Mixt-Aguilera, Mixt-Huertas, Mixt-Cs, El Pi, Popular) i 3 abstencions (MÉSxMenorca).\n7.- El Parlament de les Illes Balears insta al Govern de les Illes Balears a donar suport als municipis afectats per la venda ambulant il·legal per a que impulsin protocols per donar una sortida social i laboral a les persones que es veuen obligades, per necessitat, a desenvolupar la venda ambulant, sense cap tipus de llicència.\n8.- El Parlament de les Illes Balears insta al Govern de les Illes Balears a reconsiderar aquells canvis normatius que ha dut a terme que de manera transversal afecten al petit comerç, com és el cas de la llei relativa a la comercialització d'estades turístiques a habitatges, que el petit comerç considera una font directa de ingressos.\nRebutjat per 31 vots en contra (Mixt-Aguilera, Mixt-Huertas, MÉSxMenorca, MÉSxMallorca, Podem, Socialista), 24 a favor (Mixt-Cs, El Pi, Popular).\n9.- El Parlament Balear insta el Govern Balear a implementar mesures de simplificació de procediments y tràmits administratius així como la reducció de taxes administratives a pimes y autònoms. (Esmena d’addició del Grup Mixt-Ciutadans)\nAprovat per 48 vots a favor (Mixt-Aguilera, Mixt-Cs, El Pi, MÉSxMallorca, Podem, Socialista, Popular), 3 en contra (MÉSxMenorca) i 1 abstenció (Mixt-Huertas).\nEls grups parlamentaris han presentat dotze esmenes a la moció:\nUna esmena d’addició d’un punt nou, del Grup Mixt-Ciudadanos, que ha estat defensada per Olga Ballester.\nSis esmenes de El Pi-Proposta per les Illes Balears, les quals han estat defensades per Josep Melià.\nSis esmenes presentades conjuntament pels grups Socialista, Podem Illes Balears i MÉSxMallorca, les quals han estat defensades pels diputats Juli Dalmau, Alberto Jarabo i Joana Aina Campomar.\nEl grup proposant ha acceptat l’esmena d’addició d’un punt nou del Grup Mixt-Ciudadanos, la qual ha estat incorporada a la votació final i aprovada per la majoria dels vots de la cambra.\nAl torn de fixació de posició ha intervingut pel Grup Parlamentari MÉS per Menorca, Josep Castells.


Oasis Dunas Fuerteventura Espanya - Ofertes d'hotels amb els MILLORS DESCOMPTES EN LÍNIA\nMaxorata, 2, Corralejo, Fuerteventura, Espanya - Molt bona ubicació - Veure al mapa\nApartament Premier 2 Habitacions (4 Adults) (Premier Two-Bedroom Apartment (4 Adults))\nBarri Corralejo Corralejo Corralejo Corralejo\nMés informació sobre Oasis Dunas\nL'Oasis Dunas està situat a Fuerteventura, a 2,5 km del port de Corralejo. Aquest establiment ofereix una piscina exterior climatitzada a l'hivern, un solàrium gran i apartaments amb balcó privat. Els apartaments de l'Oasis Dunas són espaiosos i disposen d'un saló amb TV i una zona de cuina ben equipada, amb fogons, microones i bullidor. També hi ha internet WiFi per un suplement. L'Oasis Dunas està envoltat de jardins tropicals i té pistes de tennis, gimnàs, pista de bàsquet i un parc infantil. L'Oasis Dunas Apartments inclou un restaurant de bufet, una pizzeria a la carta i un bar al costat de la piscina. El pub Boulevard ofereix un programa d'animació nocturn. El resort Oasis Dunas és a només 200 m del parc aquàtic de Corralejo, a 900 m de la platja de Corralejo i a només 25 minuts a peu del port, on s'ofereix un servei freqüent de connexió amb l'illa de Lobos. A més, a l'establiment hi ha aparcament gratuït.\nCal que informeu el Oasis Dunas de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nComentaris de Booking.com (826)Comentaris d'Agoda (1)


Més llibertat que mai\n12 maig 2021 17:14\nGuillem Frontera | 22 juny 2010\nLa docilitat ha estat assenyalada com un dels trets característics més presents en la personalitat dels nostres contemporanis. Una ciutadania dòcil té desactivades les eines d'anàlisi, per tant de crítica, ergo de rebel·lió davant dels poders oficialment establerts i els que els manegen des de l'ombra. En aquesta qüestió han insistit grans personalitats del nostre temps. (Ara mateix record l'angoixa amb què es queixava José Saramago de la manca de coratge social, deutora de les facilitats que oferim per a ser manipulats.) També és cert que s'han volgut veure símptomes d'un tímid despertar en fets crucials com és l'accés d'Obama a la Casa Blanca i algunes de les seves coratjoses iniciatives.\nDe tota manera, s'hauria de dir, en aquest cas, que la societat nord-americana hauria hagut de caure molt baix -dues legislatures ignominioses de Bush- per sentir la necessitat de respirar un aire una mica més net. Fet i fet, aquesta seria una observació ampliable a la majoria de societats occidentals, amb distints graus de capacitat de suportar la immundícia com a aliment espiritual i com a bastiment moral.\nContra aquesta docilitat, no sembla que la societat de la informació, que permet a l'ésser humà la conquesta d'uns espais de llibertat inimaginables fa un decenni, hagi acomplit una funció semblant a la d'un antídot. Una ment conspiratòria podria manufacturar una teoria resumible en nota -un crac que ve de dins- de Cesare Pavese al seu diari (L'ofici de viure): "Obtenim les coses quan ja no les desitjam". Encara es podria esmolar una mica més: se'ns és permès de ser lliures quan ja no anhelam la llibertat ni sabríem què fer-ne -perquè hem estat absorbits/dissolts íntegrament pel sistema.\nAixí, a una ciutadania apàtica i lliurada a una certa fatalitat, hom li adreça diàriament milers de preguntes perquè expressi la seva opinió. Mai com ara els ciutadans no havíem estat comminats a mostrar el nostre parer: sobre situacions innòcues o sobre les grans qüestions de l'actualitat, sobre el bé i el mal, la vida i la mort. Els mitjans de comunicació ens ofereixen milers de possibilitats de fer judicis sobre les coses més diverses, i nosaltres fins i tot de vegades caiem en el pecat d'orgull de creure que la nostra opinió, ja que se'ns la demana, té algun interès.\nLa realitat és que, no ja la nostra opinió, sinó que nosaltres mateixos, en carn i os, en cos i ànima, som perfectament negligibles. L'únic que se'ns demana és que cliquem per deixar testimoni digital del nostre pas per la pàgina web d'un mitjà de comunicació, i esdevenir així argument per a la bondat del mitjà com a suport publicitari.\nDòcilment, dipositarem el nostre parer en aquestes pàgines, i així, per poc bé que els vagi, ja ens hauríem esbravat i no tendríem interès a fer-nos escoltar, cas que haguéssim estat capaços d'elaborar un criteri sobre les coses del món i de la bolla. No se'n pensen cap de bona.\nPer La prudÃ¨ncia ens impideix d'avanÃ§ar, fa mes de 10 anys\nSer crític està mal vist en un món on s'ha de ser políticament correcte i conformista amb aquesta societat jerarquitzada.


Catalan Arts: Participa a l'OFF del Festival Chalon Dans la Rue\nParticipa a l'OFF del Festival Chalon Dans la Rue\nChalon dans la Rue és un dels festivals de teatre i arts de carrer més importants de França i una porta d’entrada clau al mercat francès. Cada any acull una mitjana de 200.000 visitants en 80 espais de la ciutat. La presència professional és també molt important, amb una mitjana de 500 acreditats provinent de més de 60 països d’arreu del món. La 32ª edició del festival Chalon dans la Rue tindrà lloc del 18 al 22 de juliol del 2018.\nCada any, la direcció artística rep més de 1100 proposicions. Per tal que les companyies puguin tenir una bona visibilitat i bones condicions d’acollida el número de companyies acollides a l’OFF és de 130, aproximadament. La programació es defineix a mitjans d’abril.\nUs recordem que les representacions a l’OFF de Chalon són promocionals. Això significa que la companyia ha d’assumir les despeses tècniques, d’allotjament i de desplaçament. El festival paga els àpats dels dies de les representacions ( dies de muntatge i desmuntatge no inclosos) i els drets d’autor (SACEM/SACD).\nEs dóna prioritat a les companyies professionals, les creacions recents i sobretot als espectacles concebuts per a l’espai públic.\nEs recomana enviar el dossier el més aviat possible donat el volum de propostes que rep la organització i per tal d’augmentar les possibilitats de selecció per part de la organització del festival.\nL’única manera d’inscriure’s és omplint el formulari en línia:\nUn cop omplert el formulari, l’hauríeu d’enviar (per correu postal o correu electrònic) el vostre material promocional (dossier, tríptic de presentació, vídeo, enllaç, etc...) i la vostra fitxa tècnica a:\nData límit: 28 de febrer de 2018\nSi necessiteu ajuda podeu enviar un correu electrònic a paris.icec@gencat.cat (Eva Colom, oficina de París) en còpia al Cristian Monforte (paris2.icec@gencat.cat)


Torre del mas Sureda o can Tupí a Palafrugell - Fires, festes, oci i llocs per visitar.\nTorre del mas Sureda o can Tupí a Palafrugell\nTorre de defensa d’una masia que ha estat enderrocada i substituïda pler un edifici modern, a mena de palau “neorenaixentista”.\nLa torre del mas Sureda o can Tupí és l’única part de l’antic mas que ha estat respectada i restaurada. És cilíndrica amb coronament de merlets de perfil esglaonat o a tot volt. Té espitlleres rectangulars, conserva les cartel·les d’un matacà, una finestra i la porta -de llinda sobre mènsules- enlairada, que comunicava per un pont, amb el primitiu casal, desaparegut; gàrgoles de pedra a la part inferior i algunes obertures practicades tardanament. A l’interior posseeix voltes semiesfèriques.\nCom arribar a Torre del mas Sureda o can Tupí a Palafrugell ?\nLa finca és propietat de Marquès de Camps, que aixecà el “palau” actual al costat de la torre, en substitució de la masia, els anys 1970.\nCarandell diu: "con su torre del siglo XVI llamada "dels moros", la cual en su época estaba completamente separada de la casa, como era regla general, y tenía el acceso por una ventana mediante una pasarela eventual".


Programa de TPV per comerços,\ncomplement de FACTUSOL\nAcabem d'enviar-te un email amb l'enllaç de descàrrega de TPVSOL.\nLa utilització d'aquest programa de TPV està pensada per a aquelles empreses comercials les activitats de les quals siguin entre unes altres: tendes de recanvis, drogueries, subministraments industrials, ferreteries, subministraments d'obra, tendes d'electrònica i informàtica, tendes de regals, papereries, joieries, etc.\n¿Busques un programa de TPV econòmic?, nosaltres et donem un de franc\nTPVSOL és un software de TPV gratis amb el qual vas a poder emetre tiquets, portar el control de caixa i de les vendes dels dependents, etc. L'aplicació està especialment pensada per a les operacions de mostrador i caixa. Amb aquesta eina podràs gestionar el cobrament a clients, portar el control de caixa amb obertures, tancaments, arquejos en qualsevol moment i controlar les anotacions relatives a l'entrada i sortida d'efectiu.\nA més de tiquets, amb TPVSOL pots elaborar vals de descompte i tiquets regalo. No només és una eina pràcticament indispensable per a l'administració de mostrador, sinó que a més és una utilitat amb la qual podràs estudiar informes i dades d'interès, diferents formes de cobrament i altres informacions de gran importància per al creixement de la teva empresa.\nAmb un únic programa de TPV disposaràs d'una plataforma multiusuari, multi-dependent i multi-empresa, gràcies a la seva configuració que permet que s'executi en xarxa. El nostre software està perfectament preparat perquè ampliïs les seves funcions en el cas que disposis d'elements de hardware com una impressora de tiquets, un lector de codi de barres, etc…


El Celler enceta aquest diumenge un cicle de Vermuts Musicals - Ajuntament de Rubí\nEl Celler enceta aquest diumenge un cicle de Vermuts Musicals\nEl Celler enceta aquest diumenge un cicle de Vermuts Musicals La programació està organitzada per la regidoria de Cultura amb la col·laboració de Jazz Rubí, el Taller de Músics i el Programa.cat del Departament de Cultura https://www.rubi.cat/ca/ajuntament/comunicacio/sala-de-premsa/notes/el-celler-enceta-aquest-diumenge-un-cicle-de https://www.rubi.cat/@@site-logo/ajuntament-de-rubi.svg\nLa programació està organitzada per la regidoria de Cultura amb la col·laboració de Jazz Rubí, el Taller de Músics i el Programa.cat del Departament de Cultura\nEl Celler estrenarà el proper diumenge el nou cicle de Vermuts Musicals que ha programat la regidoria de Cultura amb la col·laboració de l’entitat Jazz Rubí, el Taller de Músics de Barcelona i el Programa.cat del Departament de Cultura de la Generalitat. Els concerts tindran lloc durant vuit diumenges consecutius, entre el 4 de maig i el 22 juny, sempre a les 12.30 h, a la plaça situada a l’entrada del Celler.\nEl cicle arrencarà aquest diumenge 4 de maig a ritme de bossa nova. La formació Luna Cohen Sextet, encapçalada per la cantant d’origen brasiler Luna Cohen, serà l’encarregada d’estrenar la programació de concerts, que seguirà el dia 11 amb l’actuació de blues de Big Mama. El 18 de maig, li arribarà el torn a l’espectacle Funkejant, a càrrec de la formació Clau de Funk, mentre que el dia 25 Judit Neddermann, Ignasi Cussó i Isaac Coll presentaran la seva proposta de jazz, soul i bossa. L’1 de juny, el protagonisme recaurà en els músics locals, amb l’actuació de l’entitat Jazz Rubí. L’hi seguirà el dia 8 de juny la David Mengual Free Spirit Big Band amb l’espectacle de jazz Vertebrats. El dia 15, la plaça del Celler s’animarà amb el swing de la banda Los 3 Juanetes de Apocadixie; i la programació es tancarà el 22 de juny, una setmana abans de l’inici de la Festa Major, amb una jam-session a càrrec d’Access Quartet Eloi Raso. Tots els concerts seran gratuïts i comptaran amb servei de bar.\nEl nou cicle de Vermuts Musicals és una de les propostes de la regidoria de Cultura per dinamitzar el Celler durant el primer semestre de l’any. La programació, presentada el passat mes de març, combina modernitat i tradició, i inclou exposicions, espectacles de teatre i música, conferències i tallers, entre d’altres.


El Palamós cau a casa amb l'Horta i entra en descens - Empordà\nEl Palamós cau a casa amb l'Horta i entra en descens\n?L'ex del degà, Sergi Arranz, es converteix en el botxí amb un doblet ?El Granollers guanya i els de Pitu Batlle es queden a 3 punts de la salvació\nRAMON RIBAS 12.03.2018 | 06:30\nAdeu als empats a un i hola al descens. Després de 7 partits sense perdre (1 victòria i 6 empats), l'equip de Pitu Batlle va tornar a assaborir el gust de la derrota i a més a més va veure com es produïa la pitjor combinació perquè l'immediat perseguidor, el Granollers, es va imposar al camp del cuer Vilassar de Mar (0-1). D'aquesta manera, els barcelonins (17ns amb 27 punts) superen el degà (18è amb 24) a la classificació i és l'equip de Pitu Batlle qui ara ocupa plaça de descens.\nFi a la llarga sèrie d'empats a un amb una derrota davant un Horta que feia 5 partits que no guanyava. Els locals eren conscients que ahir només els valia la victòria i van sortir a totes des del minut 1, fruit d'això i d'un major domini, Marc Medina a la vora del quart d'hora va disposar d'una bona ocasió tot sol davant Andrés, que el porter visitant va refusar (min.16). Abans de la mitja hora, qui no va perdonar va ser el davanter Sergi Arranz, que amb un xut creuat va avançar els barcelonins (1-0, min.23), aquesta diana de l'expalamosí no va minvar la capacitat de reacció dels gironins, que al minut 32 van protestar un penal no xiulat sobre el capità Cano. Els groc-i-blaus no es donaven per vençuts i buscaven amb ganes l'empat a un, com per exemple ho va intentar novament Medina després d'una bona centrada d'Henry (min.37). Gol psicològic d'Arranz abans de marxar als vestidors. A manca de quatre minuts per arribar a la mitja part, novament, Sergi Arranz va repetir situant un dolorós 0 a 2 a l'electrònic, era el 12è gol del figuerenc.\nA la segona meitat els palamosins ho van intentar amb més cor que cap, però, el còmode avantatge obtingut pels de Nacho Castro en el primer temps va ser inabastable per a un Palamós que al minut 80 ho va provar amb un xut d'Henry que Andrés va aturar.\nEls del Baix Empordà que només han guanyat 2 partits a casa tornaran a jugar diumenge vinent a l'estadi palamosí, en aquesta ocasió, el rival serà el Castelldefels. Queden 9 finals i el marge d'error cada vegada s'estreny més, ahir el pols Palamós-Granollers per obtenir la 17a plaça va caure a favor dels vallesans.


Ivan Pascual, d’Almenar, representará a Espanya a la gran final del World Chocolate Masters - Ivan Pascual Bossa\nIvan Pascual, d’Almenar, representará a Espanya a la gran final del World Chocolate Masters\nBlog Ivan Pascual\nLa regularitat ha estat, una vegada més, que ha inclinat la balança a favor del lleidatà Ivan Pascual, en la selecció nacional de la World Chocolate Masters que va acabar ahir, al Fòrum Gastronòmic de Girona. El veredicte del jurat, presidit pel Daniel Alvarezno només ha deixat clar aquest aspecte de la seva tasca, però també la seguretat que ha mostrat durant la seva participació.\nL'actuació reeixida que ha fet el tema d'aquesta edició, Futropolis, també ha tingut la seva recompensa amb la consecució d'altres premis que reconeixen així la seva estètica de la proposta, com el tros de xocolata i Premi Vilbo estètica lliurats pels editors de Dulcypas.\nVa completar el podi amb el segon lloc per a Sergio Ortiz i la en tercer lloc per Carmen Rueda. Un altre participant, Andres Moreno, ha guanyat el premi el Snack millor per anar, mentre que Abraham Balaguer ha aconseguit els millor pastís "frescos sabors" i el Premi especial EspaiSucre.\nL'eliminatòria espanyola ha estat prolongada al llarg de dues llargues Jornades (19-20 de novembre) en una de les carpes de la Fòrum Gastronòmic Girona. Ha estat una Edició una mica accidentada ja que tres dels vuit candidats van trencar la seva peça artística de xocolata.\nCom representant espanyol, Pascual també guanya el seu pas per participar en la gran final Internacional que tindrà lloc a París, el octubre 2018. Aquest esdeveniment reuneix candidats de 21 països que, durant tres dies, hauran de donar el millor de si mateixos en la interpretació del tema de la competició, Futropolis.\nDurant la competició, els candidats presentaran una peça artística de xocolata anomenada "The Futropolitan", un híbrid de pastisseria que reflecteix "Sabors frescos de Futropolis" i "Berenar xocolata". En cadascuna de les categories, els concursants havien integrat tema sobre la forma, el disseny, presentació i una interessant selecció dels ingredients.\nPresentació del projecte World Chocolate Masters 2018 d'Ivan Pascual a la Seu Vella30-04-2018\nEl xef lleidatà Ivan Pascual, ha presentat aquesta nit davant d'empreses i entitats del territori...\nIvan Pascual incorporarà productes del territori en les seves creacions al World Chocolate Masters a París27-04-2018\nEl xef d’Almenar, Ivan Pascual ha presentat avui alguns detalls de la seva participació en la gran...\nFutropolis: una cerca de sabors del futur15-01-2018\nEl tema proposat per Cacao Barry per la propera edició de la World Chocolate Masters va molt més...\nc/ Espadós, 12-14 Almenar 25126 (Lleida)\n(+34) 973 771 351 - ivan@ivanpascualchef.com\n© 2022 Ivan Pascual Bossa | Tots els drets reservats


Divertim-nos fins a morir - Mèdia.cat - Observatori Crític dels Mitjans\nDiuen els bufons de la cort que el nostre no és un president èpic, encara que últimament hagi dit i repetit tant com ha pogut que “tenim la missió històrica de decidir després de tres segles”, o que estem embarcats en “l’operació política més important que Catalunya hagi fet en els darrers tres segles”. Déu n’hi do per no ser èpic!\nPerò, ai las, mentre les paraules s’omplen d’èpica nacional, els fets s’enfonsen en les misèries autonomistes espanyoles. I just quan el país necessita més tremp i més autoestima, en definitiva més relat, el govern decideix trinxar TVC, Catalunya Ràdio i l’ACN. No hi ha calers i s’ha de retallar per tot arreu, ens diuen.\nPotser sí que no hi ha gaires diners al calaix, però els pocs que hi ha es poden gastar de moltes maneres diferents. Està segur el govern que acomiadant els 30 corresponsals territorials de Catalunya Ràdio, el territori no s’hi notarà gens i els pressupostos molt? Segur? Està segur que estalviant 125.000 euros anuals, els números passaran de vermell a verd? Està segur que en comptes d’acomiadar 30 corresponsals no s’hauria pogut arribar a la mateixa xifra retallant el 10% del sou d’alguna de les estrelles de la ràdio, per posar un exemple ràpid i fàcil? N’està segur? Aprimar “la ràdio més nacional de Catalunya”, afeblir les seves connexions territorials i rebaixar la seva potència informativa per quatre euros (el 0,0002% del pressupost de la Generalitat) paga la pena just quan estem en “l’operació política més important dels tres darrers segles”?\nEls esforços d’estalvi a la CCMA superen, de molt, la mitjana del país, ja que els seus pressupostos han passat dels 481 M€ del 2009 als 295 M€ d’enguany: una retallada del 40% en quatre anys, que ha inclòs el tancament de dos canals! Però diuen que no n’hi ha prou i s’acomiada les productores que feia més de vint anys que donaven suport a les delegacions territorials i, després, s’acomiada els corresponsals de la Catalunya Nord, els Pirineus i les Terres de l’Ebre. Tot plegat per 1,5 milions d’euros (el 0,003% del pressupost de la Generalitat), mentre es continua mantenint una elit amb sous fora de conveni. Un cop més, es retalla discrecionalment afeblint el territori i qüestionant el model informatiu, en definitiva posant en risc el lideratge de la televisió nacional just quan, teòricament, som a un any del moment més transcendental del país. Està segur el govern que aquests estalvis no se’ns menjaran les estovalles?\nI el mateix passa amb l’Agència Catalana de Notícies que, malgrat haver retallat el 30% de la massa salarial en l’últim any, ara patirà un cop de destral que suposarà acomiadar la meitat dels treballadors de l’agència a Barcelona, un cop desballestades les delegacions territorials, que estan sota mínims.\nPotser sí que el govern no ens menteix i, contra tota lògica i evidència, tenen un full de ruta magistral que ja preveu que per fer el gran salt decisiu, històric i transcendental que ens diuen que estem a punt de fer, el primer que cal és aprimar les poques estructures d’estat que et poden garantir el relat. Potser sí que tenen un as amagat a la màniga!\nO potser no. Potser, malauradament, quan els bufons diuen que el president no és èpic, el que ens demanen és que no ens l’agafem seriosament. Potser, doncs, dins del govern han quallat les tesis d’en Neil Postman, que estava convençut que George Orwell (el del Gran Germà) s’havia equivocat mentre que l’Aldous Huxley (el del Món Feliç) l’havia clavat. “Orwell temia que la veritat se’ns amagaria, Huxley temia que la veritat s’ofegaria en un mar d’irrellevància”, plantejava Postman per acabar donant la raó a Huxley i sentenciar irònicament que, estant així les coses, l’únic que podem fer és divertir-nos fins a morir. Que així sigui, doncs! Però tinguem clar que la història ens acabarà posant a tots al lloc que ens correspon, amb noms, cognoms i preus. I aleshores ja serà tard, massa tard, per maleir-se els ossos pensant en l’alt preu nacional pagat per tan poca diversió autonomista.\nEls treballadors de l’ACN mostren els buits que el tancament de l’agència generaria als mitjans catalans


Apartment Bettina 1 Vandans Àustria - Ofertes d'hotels amb els MILLORS DESCOMPTES EN LÍNIA\nVeure tots els 31 allotjaments a Vandans.\n-, Vandans Town Center, Vandans, Àustria, 6773 - Veure al mapa\nAl visitar Vandans, vosté es sentirà com a casa a Apartment Bettina 1, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Bettina 1, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix habitació familiar.\nGaudiu de les comoditats d'alta gama com ara calefacció, aparell de televisió, TV satèl•lit/cable, reproductor de DVD/CD, renta vaixelles per tal de relaxar-vos després d'un cansat dia. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Apartment Bettina 1 és la vostra destinació si buscau allotjament de qualitat a Vandans.


Les interseccions entre drets col·lectius i drets de les dones, a l’Escola d’Estiu 2018 | CIEMEN\nNotícies Les interseccions entre drets col·lectius i drets de les dones, a l’Escola d’Estiu 2018\nLes interseccions entre els drets col·lectius —sobretot, però no només, dels pobles— i els drets de les dones centren la tercera edició de l’Escola d’Estiu 2018 del CIEMEN, que acaba d’obrir el seu període d’inscripcions. Amb una perspectiva alhora històrica i de present, crítica i heterodoxa, i en clau de diversitat, l’Escola analitzarà durant dues setmanes (del 2 al 14 de juliol) els atacs que, en el context del món modern i contemporani, han patit moltes col·lectivitats, que no veuen plenament reconeguts els seus drets i que s’enfronten a intents d’imposició de models uniformitzadors.\nEl programa de l’Escola d’Estiu aposta, com cada any, per combinar ponències d’acadèmics —d’un bon nombre d’universitats dels Països Catalans— i d’activistes amb taules rodones, visites in situ i tallers participatius. Les sessions abordaran temàtiques tan diverses, i alhora tan interconnectades, com els drets dels pobles i els drets lingüístics, les resistències indígenes, la resposta feminista a l’ordre patriarcal, les alternatives socioeconòmiques al capitalisme o la construcció de nous paradigmes polítics i socials a partir de l’experiència d’autogovern i autodeterminació dels pobles.\nL’Escola s’adreça a totes les persones interessades a aprofundir en el coneixement dels drets col·lectius, dels drets de les dones, els feminismes i la diversitat, i de les interrelacions entre ells. Els seus continguts, però, s’orienten sobretot a estudiants universitaris i a persones que treballen en el tercer sector. També forneix d’eines útils a professionals d’àmbits com el periodisme o l’ensenyament. És, a més, una activitat reconeguda oficialment pel Departament d’Ensenyament de la Generalitat de Catalunya.\nEl preu del curs és de 200 euros per al públic general, i de 180 euros per a socis i sòcies del CIEMEN, estudiants i menors de 25 anys. Les persones que s’hi inscriguin abans del 31 de maig tindran un 10% de descompte.\nL’Escola compta amb el suport de l’Ajuntament de Barcelona. Mercès a això, el CIEMEN ofereix sis beques de viatge, estada i formació a persones provinents de pobles i nacions sense estat d’Europa i la Mediterrània.\nLa de 2018 serà la tercera edició de l’Escola d’Estiu, que en la seva edició inaugural el 2016 va abordar una temàtica similar a la d’enguany i que, el 2017, va analitzar la gestió de la diversitat lingüística a Catalunya.


Ensenyament prepara un decret per regular els menjadors escolars\nLa Direcció General d'Atenció a la Familia i Comunitat Educativa ha convidat els diferents agents que intervenen en la prestació del servei de menjador escolar a fer aportacions en el tràmit de consulta pública previ a la redacció d'un decret que en regularà el funcionament. La única norma existent a Catalunya sobre aquest servei és el Decret 160, de l'any 1996, que està clarament desfasat i té poc a veure amb la realitat actual del sector.\nEl nou decret permetrà desplegar, per primera vegada en l'àmbit dels serveis de menjador, la llei catalana d'educació, aprovada el 2009 amb un ampli consens parlamentari. Aquesta iniciativa es produeix en un moment de debat intens en el món educatiu, amb iniciatives molt rellevants de la societat civil, com el projecte Escola Nova 21, i de la pròpia admimistració, amb el projecte Ara es demà, que el Departament d'Ensenyament ha encarregat al Consell Escolar de Catalunya per reflexionar sobre el sistema educatiu català. El servei de menjador escolar, d'altra banda, és també un dels àmbits de debat en el projecte de Reforma Horària que s'impulsa des del Govern.\nNo s'ha d'oblidar, d'altra banda, que entre 2015 i 2016 Ensenyament va haver de retirar en dues ocasions la convocatòria d'un acord marc per a la gestió de menjadors escolars a causa de sengles recursos interposats per l'Acellec davant del Tribunal Català de Contractes del Sector Públic. La mateixa associació patronal, d'altra banda, ve qüestionant i impugnant des de fa temps la resolució de preu màxim de menjador escolar que s'aprova amb cada curs escolar, i que manté preus i estructura des de fa 10 anys, sense cap canvi rellevant.\nL'aprovació del nou decret es podria convertir, així doncs, en una oportunitat per endreçar el servei de menjador escolar del sistema públic i per acabar amb un llarg període d'incerteses sobre el model. L'Acellec voldria que el nou decret es convertís en una garantia per assegurar el caràcter educatiu d'aquest servei, per fixar un llindar de qualitat per sota del qual no sigui possible treballar i per preservar, en defnitiva, un servei públic que mereix l'apelatiu de dret social. Per fer-ho possible la patronal considera que és imprescindible establir un espai ampli i generós de diàleg amb tots els agents del sector que intervenen en la prestació de servei.\nÉs en aquest sentit que l'Acellec farà aportacions en el tràmit de consulta pública, i que ofereix explícitament al Departament d'Ensenyament la seva col·laboració per aportar el coneixement acumulat del sector. Les aportacions en el tràmit de consulta s'han de realitzar a través d'aquest enllaç web, i el termini finalitzarà el 31 de gener de 2017.


Ajuntament d'Alzira - L’Ajuntament d’Alzira realitza una inversió de 15.000 euros per abastir d’energia renovable el restaurant de la Casella\nAlzira, 11 de juliol 2018.- Des de fa alguns anys, el local del restaurant de la Casella disposa d'una xicoteta instal•lació solar fotovoltaica, amb panells d'autoconsum d'electricitat, degut a què el paratge no disposava d'instal•lació elèctrica convencional, per estar allunyat de la població i la dificultat que suposa portar-ho a terme. Per esta raó, des de la Regidoria de Gestió Urbanística, s'ha realitzat una inversió de 15.000 € per a la millora del subministrament, mitjançant l'ampliació del número de panells a més de la incorporació d'un aerogenerador que aprofita la energia del vent, el qual, amb l'equipament corresponent, transforma l'energia generada en electricitat.\nPer tal d'augmentar la potència, als ja existents 1.200 W se'ls ha sumat 2.400 W més amb panells solars i 1.500 W amb l'aerogenerador. Aleshores, la potència actual suma uns 5.200 W, amb els quals es millora considerablement el subministrament d'energia al local.\nFernando Pascual, regidor de Gestió Urbanística, assegura que: "Amb esta inversió estem donant un millor servei de subministrament d'energia a les instal•lacions del restaurant de la Casella, sense oblidar que estem parlant d'un paratge natural i que hem de respectar-lo com cal i, en este cas, hem optat per energies renovables per cuidar l'entorn".


Inauguren les obres de restauració Església de Sant Pere d'Orrit, al municipi de Tremp\nviurealspirineus 10:54 23/10/18\nAquesta església, juntament amb el castell formen el conjunt monumental d’Orrit, Bé Cultural d’Interès Local\nsant obres de inauguració pere restauració\nImatge de l'església de Sant pere d'Orrit/Ajuntament de Tremp\nAquest dissabte, 20 d’octubre, va tenir lloc la inauguració de les obres de restauració de l’Església d’Orrit, promogudes per l’Ajuntament de Tremp i l’Associació pel Patrimoni de La Terreta. Aquesta obra de rehabilitació s’ha iniciat en dues fases, per consolidar l’estructura de l’edifici. Ha consistit en la rehabilitació de la volta de la capella lateral, s’ha netejat tota la runa de l’interior i s’ha reconstruït tota la teulada; s’ha posat una nova porta i s’ha protegit la totalitat del monument.\nL’acte d'inauguració ha comptat amb la col·laboració del Dr. Francesc Fité, professor d’Història de l’Art Antic i Medieval i d’Història Medieval (especialista en els castells del s. XI) de la Universitat de Lleida, que va oferir una introducció històrica i arquitectònica de l’església i del castell d’Orrit.\nL’Ajuntament de la Pobla de Segur obté 350.000€ per al Pla de Foment Territorial de Turisme


15 de febrer de 2017 20:33\nManel Mas - 14 de febrer de 2017 20:35 6\nSenyor, vaig veure'l a TV3 compartint taula amb els seus col·legues del Periódico, l'Ara i El Punt Avui. Els quatre diaris editats a Barcelona i...\nManel Mas - 16 d'octubre de 2016 12:19 0\nHi ha coses que tot i que me les expliquen molts cops no acabaré d'entendre. Després de deu mesos de govern en funcions, dues...\nCarles Puigdemont va dir que estava emmalaltida. El judici del 9-N i el proper que es farà el 27 d’aquest mes a Francesc Homs li donen la raó. Falta per veure si Carme Forcadell serà també encausada en aquesta disbauxa política, que no jurídica, que està duent a terme el govern del PP presidit per Mariano Rajoy.\nEn pocs dies les notícies apunten contra el PP. La sentència d’una peça del Gürtel que s’ha produït a València va encerclant el partit del govern. Tot i així Esperanza Aguirre ha dit que considera excessives les penes imposades als encausats.\nEn una altra peça, l’exministra Mato assegura no saber-ne res dels obsequis rebuts de part de la trama i ho carrega al seu exmarit. Dos Range Rover i un Jaguar regals pel seu marit no li van cridar l’atenció? Viatjar a Disneyland i Tenerife i el muntatge de festes d’aniversari dels fills tampoc? Tot era responsabilitat de l’exmarit? L’advocat del PP en aquest judici es va negar a respondre les preguntes del fiscal. Tenia alguna cosa per a amagar?\nA Tarragona s’han reunit 300 empresaris, la majoria catalans i valencians però també de Múrcia i Andalusia. Tots ells reclamen al govern un impuls del corredor mediterrani que du fins a 10 anys de retard. Estan previstos nous actes a Múrcia i Almeria per pressionar una reivindicació que, recordem-ho, és preferent i subvencionada per la UE. Que fa el govern? Utilitzar 1.000 milions d’euros del corredor per l’AVE de Madrid. No és una presa de pèl?\nQuant a la xarxa ferroviària de Catalunya, voldria saber per què circulen trens obsolets que fa més de 20 anys que no circulen per la resta de l’estat. Això provoca contínues avaries que, estoicament, suporten els seus usuaris. Algunes vies tenen dècades i estan mancades de manteniment, les catenàries cauen a sobre dels trens… Per què no es fa res al respecte? On són els 4.000 milions promesos pel govern per a Rodalies? Si la Generalitat no té diners ni competències, de qui és la culpa? Què diuen a Madrid? Els importa potser?\nA Rodrigo Rato, el gran artífex de l’economia espanyola (paraules d’Aznar) se l’acusa de defraudar Hisenda a la vora 7 milions d’euros. Brussel·les no es refia de Montoro i la previsió de la comissió europea preveu un desajust de 4.000 milions més de dèficit. Hisenda no aclareix com s’ho farà per complir aquesta xifra. Ja li diem nosaltres: més retallades… o apujar impostos.\nAra, per fi, la fiscalia torna a donar un cop al PP. La sortida a borsa de Bankia va ser tot un seguit d’incongruències per part del Banc d’Espanya i la comissió del mercat de Valors. El coneixement d’uns correus electrònics enviats pel cap d’inspecció assignat al banc, José Antonio Casaus, ha fet actuar a l’Audiència Nacional. En ells declarava la inviabilitat del banc, que aquest faria fallida, perjudicaria molts petits inversors i que acabaria sent rescatat per l’estat. La valoració era incorrecta i els beneficis declarats totalment falsejats.\nEl jutge Fernando Andreu, per dos cops, va negar-se a prendre declaració a Fernández Ordóñez, aleshores president del Banc d’Espanya. Motiu? Va dir que les errades, a l’hora de supervisar, no podien ser considerades conductes delictives. Els correus de referència estan publicats i es poden consultar a les xarxes socials. Qualsevol persona amb dos dits de front podrà entendre el que deien. Tot el que preveien va passar i Bankia va ser rescatada.\nQuanta gent no s’hauria vist perjudicada si els responsables financers haguessin fet bé la seva feina? Quin motiu tenien per amagar la situació real? Amiguisme? Tapar un escàndol? Preguntava si la democràcia espanyola està sana o malalta. Penso que es troba en estat terminal.\nAmics lectors, aquesta és la democràcia que volem tots els que vivim a Catalunya?


FEM ELS PROJECTES MÉS GRANS | impulsFP\nL’alumnat del CFGS de Laboratori d’anàlisi i control de qualitat de l’INS Provençana de l’Hospitalet i l’Esteve Terradas i Illa han arribat a acord de col·laboració intercentres vinculat al projecte Dynamic, la beguda energètica nascuda del projecte intercicles de l’Institut de Cornellà. Gràcies a la col·laboració esmentada, Dynamic comptarà periòdicament amb analítiques fetes en un laboratori de confiança per controlar la qualitat del producte amb l’objectiu de millorar la recepta i disposar d’una informació nutritiva més detallada sobre els seus ingredients.\nEl mòdul Projecte serà un dels pilars fonamentals en els nous currículums que en breu haurem d’impartir, per tant, aquestes col·laboracions poden representar una gran oportunitat per generar sinergies i complementarietats entre els centres del programa ja que amplien l’horitzó dels projectes atès que no limitem la idea a les famílies professionals de l’institut. Al cap i a la fi, les fortaleses es troben en les nostres diferències, no en les nostres similituds\nA tall d’exemple: us imagineu poder comptar amb un Cicle d’Arts Gràfiques i/o Comerç i Màrqueting, en el cas que no disposeu d’aquestes famílies professionals en el vostre institut, per acabar de dissenyar el projecte del Cicle Formatiu de Disseny d’Aplicacions Web? No creieu que el projecte tindria un major potencialitat educatiu, tant en l’esfera competencial com en el professional? Per molt que creiem que els nostres projectes són brillants ningú pot xiular tot sol una simfonia. Es necessita una orquestra completa.\nEl Programa ActivaFP anima a tots els centres educatius a buscar aliances amb altres instituts per compartir, ampliar i millorar els projectes disponibles. Per altra banda, i adaptant la frase de JF Kennedy a la nostra realitat de centre, no només hem de preguntar-nos què pot fer aquell institut per nosaltres. Preguntem-nos, també, què podem fer nosaltres per cadascun dels instituts de la xarxa.\nLuis del Castillo Nos\nBonavista, 70 Cornellà de Llobregat 08940 (Barcelona)


Un 24% dels enquestats pel Diari Més assistiran a més d'una competició dels Jocs Mediterranis\nPresentació de Tàrracus, la mascota dels Jocs Mediterranis 2017\nImatge de la presentació de Tàrracus, la mascota dels Jocs Mediterranis.\nMés del 46% de les persones enquestades pel Diari Més no aniran als Jocs Mediterranis\nUn 24.63% de persones que només aniran si els hi regalen les entrades\nActualitzada 17/04/2018 a les 12:08\nUn 46.27% de les persones que han participat en l'enquesta del Diari Més sobre si compraran entrades per assistir als Jocs Mediterranis asseguren que «no tenen intenció d'anar». A aquest tant per cent, cal afegir un 24.63% de persones que «només aniran si els hi regalen les entrades».\nPer contra un 23.88% tenen «intenció d'anar a més d'una competició esportiva de les previstes en aquest esdeveniment». El grup més reduït és aquell que «sí té intenció d'anar però només a una de les competicions previstes» amb un 5,19%.\nLes entrades per assistir a les competicions dels Jocs Mediterranis «tindran preus populars», que seran, «majoritàriament», de 5, 10, 15 i 20 euros. La seva distribució es preveu per finals d'aquest mes o començament de maig. Els preus de les entrades segons el consistori tarragoní no contemplen les cerimònies d'inauguració i de clausura dels Jocs, que se celebraran al Nou Estadi de Tarragona.


Grand Hôtel de l'Abbaye Beaugency França - Ofertes d'hotels amb els MILLORS DESCOMPTES EN LÍNIA\n2 Quai De L'Abbaye, Beaugency, Beaugency, França - Veure al mapa\nMés informació sobre Grand Hôtel de l'Abbaye\nConvenientment situat a Beaugency, Grand Hôtel de l'Abbaye és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nChateaux et Hotels Collection és ben reconeguda per la seva qualitat de serveis i el seu personal amable, i Grand Hôtel de l'Abbaye compleix amb aquesta expectativa. Els clients de l'hotel poden gaudir de express check-in/check-out, magatzem d'equipatge, servei d'habitacions, instal·lacions per a reunions i banquets , habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, mini bar, telèfon, aparell de televisió LCD/pantalla de plasma a cada habitació. L'hotel compta amb una llista completa de comoditats, com pesca, jardí, esports d'aigua (no motoritzats). Amb una localització ideal i amb comoditats imbatibles, Grand Hôtel de l'Abbaye no troba competidors en cap categoria.\nComentaris de Booking.com (498)Comentaris d'Agoda (4)


el riurau cultural: 2007\nPer commemorar el Dia Mundial de la Diabetis, xarrada a càrrec del doctor Paco Piñón\nLloc: Biblioteca Municipal de Gata\nProjecció del documental: Almansa 1707: de la revolta a la repressió d'InfoTV\nHi assistiran els periodistes responsables del treball.\nPublicat per Casal de Gata d'ACPV el dimarts, d’octubre 30, 2007 0 comentaris\nPublicat per Casal de Gata d'ACPV el dissabte, d’octubre 20, 2007 1 comentaris\nCom ja es va anunciar durant la recent assemblea de socis del mes de setembre passat, la seu física del Casal de Gata d'ACPV estarà ubicada al carrer de Lepant, on estava fa anys l'antic pub El Riurau. La nova delegació, comptarà amb l'espai que ocupava l'antic establiment d'oci més una ampliació a la part posterior que estarà destinada a l'espai multiús on se celebraran conferències, presentacions, exposicions, cursos, tallers, concerts....\nLa delegació de Gata d'ACPV va començar ahir les tasques de condiconament del nou espai cultural de Gata, que espera obrir pròximament. Així, durant les pròximes setmanes es duran a terme les obres de reforma del que serà la seu i posteriorment es condicionaran els espais.\nComença així l'última fase cap a l'obertura de la seu i per tant un bon moment també perquè totes aquelles persones que encara no són sòcies i vulguen afegir-se al projecte es facen avant i se sumen als més de noranta socis amb què compta la delegació de Gata.\nDurant els pròxims dies anirem informant de com avancen les obres.\nPublicat per Casal de Gata d'ACPV el dimarts, d’octubre 09, 2007 0 comentaris\nDesprés de dues setmanes de preparació, hores de planificació, mil telefonades, i tres dies maratonians, el casal de Gata d'ACPV va clausurar anit a les 22.30 hores el bar de la fira Gata al Carrer. Han estat dues jornades maratonianes en què la junta i un grup de socis i de simpatitzant han treballat durament per portar endavant aquesta iniciativa.\nEl bar de la fira Gata al Carrer ha donat servei a tots els visitants de la fira que buscaven un lloc on refrescar-se, prendre una picadeta o fins i tot dinar i sopar.\nAixí aquest cap de setmana ha estat el resultat de l'esforç col·lectiu per tirar endavant una tasca d'aquesta importàcia i que de segur, en un futur ben pròxim, repertirà positivament en el casal i els socis i el poble podran veure i gaudir del resultat d'aquest esforç de tots.\nLa Junta del Casal de Gata d'ACPV vol donar les gràcies a tots els visitants i veïns que s'han apropat al baret instal·lat a la plaça Nova i l'enhorabona a tots els socis, perquè han demostrat una vegada més que amb la col·laboració de tots aquest projecte va endavant.\nPublicat per Casal de Gata d'ACPV el dilluns, d’octubre 08, 2007 0 comentaris\nPublicat per Casal de Gata d'ACPV el divendres, d’octubre 05, 2007 0 comentaris\nAquest proper cap de setmana el Casal de Gata d'ACPV participarà activament en la fira Gata al Carrer posant tota la carn a la graella. I és que el Casal es farà càrrec del bar de la fira. Així, durant dos dies membres de la junta i tots els socis que han volgut col·laborar-hi estaran darrere de la barra servint tot tipus de begudes, picadetes i entrepans al gaters i visitants que passen per allí. La junta del casal aprofita també l'avinentesa per demanar que si hi ha més socis o simpatitzants que vulguen colaborar-hi posant-se a la barra en alguns dels torns establerts, que ho facen saber a qualsevol membre de la junta.\nPublicat per Casal de Gata d'ACPV el dijous, d’octubre 04, 2007 0 comentaris\nLa junta del Casal ha quedat prou satisfeta del concert de divendres passat, però amb un regust agredolç. L'oratge tardorenc fou molt indulgent amb els Carcoma, que van desenvolupar sense cap problema la seua actuació plena de ritme i de complicitat amb la parròquia, no debades jugaven a casa, i sols algunes gotes es van deixar sentir al clatell d'uns quants. Però no fou així amb els Rosa-Luxemburg, que després del seu tour de force a la carretera van veure truncada l'actuació per culpa de la pluja i no van poder passar de la tercera o quarta cançó. Era al principi de "Les fades també moren" quan la pluja va interrompre definitívament el concert i va obligar a refugiar-se, als valents que aguantaven, sota l'envelat de la barraca de la barra. Però tot i que la polsimada va aigualir l'actuació també hi hagué moments més agradables i en general l'objectiu d'oferir una nit de música i de festa es va acomplir. Així que gràcies a Pol, "Llure", Tomàs i Iban per tot i desitjar-los el millor dels èxits i als Carcoma que continuen sent addictes al rock&roll.\nPer descomptat, teniu les fotos, com sempre, a mà esquerra.\nPublicat per Casal de Gata d'ACPV el dimarts, d’octubre 02, 2007 3 comentaris\nPublicat per Casal de Gata d'ACPV el dimecres, de setembre 26, 2007 0 comentaris\nPublicat per Casal de Gata d'ACPV el dilluns, de setembre 24, 2007 0 comentaris\nAquest és el cartell del concert de Sant Miquel que ACPV-Gata celebrarà divendres 28 de setembre. En els pròxims dies anireu veient-lo pels diferents locals del poble i per alguns de la comarca, tot esperant que arribe a la quantitat de gent més gran possible. Podeu també punxar sobre ell i enviar-lo a totes aquelles persones que creieu que els agradaria venir.\nContinuarem informant de l'acte els pròxims dies.\nPublicat per Casal de Gata d'ACPV el dimecres, de setembre 19, 2007 0 comentaris\nDissabte passat la delegació de Gata d'ACPV fou novament notícia al Canfali , que va publicar una ressenya de l'assemblea de socis i del concert de les Mãedéus. Ací teniu la crònica publicada, i pròximament la podreu veure a l'apartat de recull de premsa com va quedar al periòdic:\nEl casal de Gata d'ACPV enceta la nova temporada amb una assemblea de socis i un concert\nEl casal de Gata d'Acció Cultural del País Valencià (ACPV) va reprendre divendres passat les activitats després del parèntesi estival. Així, una assemblea informativa per als socis i el concert posterior del trio musical Les Mãedéus van encetar la nova temporada d'activitats, durant la primera part de la qual l'associació cultural espera començar les obres de la seu física i obrir-la pròximament.\nD'aquesta forma, en l'assemblea general es va fer recompte de l'últim any de treball, de les activitats que s'han dut a terme, com ara presentacions de llibres, manifestacions, café-teatre, etc... es va informar sobre les futures activitats i es va donar compte de com avança l'obertura de la seu física, que s'espera que es produïsca durant la primera part d'aquesta nova temporada.\nDesprés d'aquesta assemblea general i d'una picadeta per a tots els socis assistents es va celebrar al parc del Raval el concert de Les Mãedéus. A l'actuació van assistir vora un centenar de persones que van gaudir del bon humor i de la música d'aquest trio satiricomusical que va suposar el coronament a una jornada que va marcar el punt d'eixida per a la nova temporada del casal.\nValencians a Algèria i Rosa-Luxemburg\nDesprés d'aquest primer acte, el casal de Gata d'ACPV té previst per a aquest mateix mes de setembre dues activitats més. En primer lloc, el dia 21 de setembre, a la biblioteca municipal tindrà lloc la presentació del llibre Els valencians d'Algèria (1830-1962). Memòria i patrimoni d'una comunitat emigrada Premi Bernat Capó de difusió de la cultura popular, un estudi sobre la presència valenciana dins de l'excolònia francesa d'Algèria i que reivindica el patrimoni cultural que la comunitat que emigrà a aquell país ha aportat al poble valencià.\nPer altra banda, el 28 de setembre, dins de la programació de les festes de Sant Miquel de Gata, el casal ha programat un concert al nou poliesportiu municipal de les Sorts. Eixa nit, a partir de la 1.00 hores, actuaran el grup local Carcoma i els barcelonins Rosa-Luxemburg, finalistes en l'edició del Sona9 2006 i que presentaran el seu primer LP homònim.\nPublicat per Casal de Gata d'ACPV el dimarts, de setembre 18, 2007 0 comentaris\nDivendres que ve, 21 de setembre, se celebrarà a Gata la presentació del llibre Els valencians d'Algèria, de Joan Lluís Monjo i Àngela-Rosa Menages. L'acte serà a les 20.00, a la Biblioteca Municipal de Gata.\nÉs aquest el primer estudi que es fa de la comunitat de valencians emigrada a Algèria entre el XIX i el XX, que va afectar d'una forma destacada la nostra comarca i fins i tot Gata, com tindrem ocasió de veure. En la presentació es projectaran imatges de la colònia de valencians d'aleshores al país magribí i podreu aconseguir aquesta obra tan ben editada.\nEl llibre a més, reivindica el patrimoni cultural que la comunitat que emigrà a aquell país ha aportat al poble valencià. Està basat principalment en entrevistes realitzades a persones que d'una manera o d'altra han conegut aquella realitat. Tracta, per una banda, les característiques de l'emigració valenciana, vistes a través dels ulls dels seus protagonistes: Per què emigraren? Com s'hi adaptaren? Amb qui convisqueren? En què treballaren? Com passaven el seu temps lliure? S'observarà de seguida que molts dels elements que s'exposen en aquest estudi es repeteixen en altres comunitats d'emigrants; com ocorre ara i ací, entre nosaltres.\nUn centenar de persones van seguir divendres passat el concert de les Mãedéus al parc del Raval de Gata. L'expectavia era prou alta i es va complir plenament. El public va riure de valent amb les cançons i l'adjectiu d'espectacle satiricomusical que duia el cartell anunciador del concert el van fer valdre plenament aquest trio, que es va riure de tot i amb tots. Però a més, també es va atrevir algun espontani a pujar a l'escenari i acompanyar els artistes en un tema d'Ovidi Montllor.\nEn resum, es pot definir d'èxit la primera activitat del casal en aquesta nova temporada, tot esperant que només siga el principi d'un any ple de bons actes i de participació tant dels socis com de tot el poble.\nPer si no vau poder assistir-hi, com sempre teniu un poc més avall les fotos de l'acte a més d'alguna de l'assemblea de socis.\nPublicat per Casal de Gata d'ACPV el dimarts, de setembre 11, 2007 0 comentaris\nTot i que, a priori, pel seu nom podrien semblar una formació gatera, les Mãedéus de Gorgos no són d'aquestes terres. Tot i això, adopten a cada població on s'apareixen un nom pròxim a la terra que els acull. Com qualsevol bona Mãedéu, adquireixen així una mena d'advocació local.\nD'aquesta manera es presenten al seu web/capelleta:\nVingudes des d'un âtre planeta pâ conquistar el món, al remat el món acabà conquistan'-les a delles i decidiren quedar-se; desencantães per un matrimoni mai consumat, estes vérgens suïcides, abanderães del femellisme intercomarcalista, recorren l'antick país de Valência predicant la paraula de sant Joan Fuster\nSi voleu tenir-ne molta més informació ací us deixem un enllaç:\nI ací la Valenciclopèdia per conèixer millor el seu univers:\nPublicat per Casal de Gata d'ACPV el dimarts, de setembre 04, 2007 4 comentaris\nAmb l'anunci ahir de la programació del mes de setembre ACPV-Gata reprén la seua activitat pública (la privada no ha tingut vacances enguany) i proposa les primeres activitats per a aquesta nova temporada. Cal destacar, en primer lloc, l'assemblea de socis que tindrà lloc divendres que ve. És la primera d'aquest tipus que el casal de Gata celebra i per a la junta resulta molt important, ja que s'hi tractaran temes primordials per al casal i es donarà a conèixer la seu física, l'esbós de com serà i les obres que s'hi realitzaran. A més, serà una bona oportunitat per a fer balanç amb tots els socis d'aquest primer any i que aquests puguen expressar les seues opinions i propostes de cara al futur.\nAixí, no cal dir que la junta del casal de Gata d'ACPV espera l'assistència de tots els seus socis a una assemblea tan important. En acabant, i al mateix lloc, els baixos del Centre Social, hi haurà una picadeta per a tots.\nPublicat per Casal de Gata d'ACPV el dissabte, de setembre 01, 2007 0 comentaris\nProgramació de setembre 2007\n*Assemblea de socis d'ACPV-Gata\nLloc: Baixos del Centre Social\n(Hi haurà picadeta posterior)\n*Concert de Les Mãedéus de Gorgos (espectacle satiricomusical)\nLloc: Parc del Raval (enfront de l'Ajuntament)\n*Presentació d’Els valencians d’Algèria (1830-1962)\nd’Àngela-Rosa Menages i Joan-Lluís Monjo,\nPremi Bernat Capó de difusió\n*Concert de Sant Miquel\nLloc: Pàrquing del poliesportiu\nHora: 1.00 hores\nPublicat per Casal de Gata d'ACPV el divendres, d’agost 31, 2007 0 comentaris\nAquest cap de setmana tothom a Xàbia\nI ACPV-Gata, si no passa res d'última hora, també hi serem dissabte a la nit en aquesta iniciativa tan refrescant i compromesa, amb paradeta de samarretes i amb informació per fer-se soci del Casal de Gata d'Acció Cultural del País Valencià. No cal ser de la població sols tenir ganes de donar suport a una iniciativa que també és molt positiva per a la comarca.\n(Sí, ens vam acomiadar fins al setembre, però aquesta iniciativa ben bé valia un parèntesi estival)\nPublicat per Casal de Gata d'ACPV el dijous, d’agost 16, 2007 2 comentaris\nUna vegada arribats a aquesta època de l'any, la vespra del començament de les Festes Majors del Gata, el Casal d'ACPV tanca oficialment per vacances.\nLa Junta considera que aquesta primera meitat de l'any ha estat molt apassionant amb l'escalfament de motors del casal. Han estat moltes les propostes i també són moltes les idees per a l'últim tram de l'any. Però molt més important encara és la marxa de l'obertura del casal físicament. A hores d'ara la Junta està en disposició d'informar que les gestions avancen i que els primers dies de setembre vindran carregats de novetats importants per als socis i més coses encara.\nAixí, esperem retrobar-nos tots al setembre amb renovades forces i amb molta empenta per a totes les novetats que ens arribaran.\nA tots BONES FESTES i BON ESTIU\nPublicat per Casal de Gata d'ACPV el divendres, de juliol 27, 2007 1 comentaris\nPublicat per Casal de Gata d'ACPV el divendres, de juliol 13, 2007 2 comentaris\nAtés que últimament hem penjat alguns retalls de premsa per fer-nos ressò de l'impacte als mass media d'ACPV-Gata, hem decidit ajuntar tots els retalls de la premsa escrita en què apareix alguna informació del Casal i els hem penjat al nostre Picasa. Si hi entreu trobareu cada retall de premsa i al costat la foto amb una ampliació d'eixe retall on podreu llegir la informació. Com sempre, teniu l'entrada a la banda esquerra d'aquest bloc.\nPublicat per Casal de Gata d'ACPV el dilluns, de juliol 02, 2007 0 comentaris\nPublicat per Casal de Gata d'ACPV el dilluns, d’abril 30, 2007 1 comentaris\nManifestació a València: 1707-2007: Ja n’hi ha prou i després macroconcert:\n300 anys de lluites i cançons.\nEixida d’autobusos de Gata a les 16.00 a la Cas.\nUs recordem que els membres de la junta del Casal tenim ja els tiquets del concert i que podeu posar-vos en contacte amb nosaltres per comprar-los i també podeu fer-ho a través del correu electrònic a gata@acpv.cat. És important que no espereu al mateix dia per aconseguir-los.\n4a campanya de CAFÉ TEATRE a la Marina Alta de la\n23.00 h., Pub la Via. Entrada gratuïta\nSarkla (Warjo van Galen)\nPublicat per Casal de Gata d'ACPV el dilluns, d’abril 30, 2007 0 comentaris\nDiuen que volen entrar\nAmb aquest mítics versos podríem titular l'escena que es va viure divendres passat al repetidor de la Carrasqueta, però finalment no ho van aconseguir, no van entrar. ACPV-Gata vol agrair des d'aquest espai a tots aquells que van anar a la concentració i especialment a aquells de Gata que s'hi van afegir i van pujar a la muntanya en un dia plujós per defensar la llibertat d'expressió i d'elecció. De moment continuarem veient TV3, si ens ve de gust, és clar, que d'això es tracta.\nA tots enhorabona i endavant, açò no s'ha acabat.\nPublicat per Casal de Gata d'ACPV el dijous, d’abril 26, 2007 0 comentaris\nEl proper pont de l'1 de Maig la gent del Camí ha programat una excursió de quatre dies per la ruta de la Marina. Com ja sabeu, el mes de novembre passat els promotors d'aquesta iniciativa van estar a Gata presentant el projecte i van fer una excursió de Gata a Benissa per senyalitzar aquest tram del recorregut. Ara, una vegada marcat el tram complet de la Marina, han organitzat una excursió per fer tot el recorregut.\nEl Camí, com els promotors mateixos del projecte diuen, va nàixer de la voluntat d’establir i senyalitzar un recorregut essencialment cultural per totes les terres de parla catalana, que permeti a tothom que l’emprengui visitar i conèixer millor la nostra terra. Això ens fa estimar tots els seus valors, tot descobrint i revitalitzant la nostra dimensió col·lectiva.\nDes del Casal de Gata d'ACPV us encoratgem perquè els acompanyeu en algun tram de la ruta o que els acolliu de la millor manera possible quan arriben a Gata o a qualsevol dels pobles per on passaran aquests quatre dies.\nAquest és l'itinerari que faran per la nostra comarca:\n*Dissabte 28: Dénia - Xàbia*\nPort de Dénia. Visita a la cova Tallada. Torre del Gerro (s. XVI).Vistes del Montgó. Les Planes. Cap de Sant Antoni: els dies clars, desdel cim es poden veure les Illes Balears. Port de Xàbia. Platges de Xàbia.\n*Diumenge 29 : Xàbia - Gata de Gorgos*\nCentre de Xàbia. Museu Municipal Arqueològic i Etnològic Soler Blasco:la pansa i les feines tradicionals. Església-fortalesa de Sant Bartomeu(gòtic isabelí). Camí vell de Gata de Gorgos: camps d'oliveres,garrofers i tarongers.\n*Dilluns 30: Gata de Gorgos - Benissa*\nFont de la Mata. Centre històric de Benissa. Catedral de Benissa.Monestir de Benissa.\n*Dimarts 1: Benissa - Senija - Llíber - Xaló*\nPoblet de Senija. Vinyes del pla de Llíber. Visita a Llíber. Vista delColl de Rates i la vall de Pop. Xaló.Tarda: dinar de comiat i Retorn.\n*Nivell de dificultat: *baix-mig; entre 10 i 15 km per dia i desnivells.\nUn any més arriba una de les dates més emblemàtiques de la història del poble valencià, el 25 d'abril, Enguany, però, és a més una commemoració especial ja que se celebra el 300 aniversari d'una data tan significativa en què els valencians i valencianes recordem i commemorem tot i que mai celebrem, la pèrdua dels nostres furs i el dret a expressar-nos en la nostra vida pública en valencià i així, la nostra mort administrativa com a poble. Amb aquest motiu, i també com tots els anys, Acció Cultural del País Valencià (ACPV) ha organitzat per al proper 5 de maig una gran manifestació pels carrer de València per recordar un aniversari tan emblemàtic i que després de 300 anys el Decret de Nova Planta, signat per Felip V el 29 de juny del 1707, encara continua hui vigent. Per si tot això no fóra prou motiu per eixir al carrer, tenim molt a prop unes eleccions autonòmiques i locals en què tots tenim la responsabilitat de decidir els nostres representants i per això aquesta manifestació és un bon moment també per reclamar a tots els nostres polítics un compromís més gran pel nostre poble i pel nostre futur.\nAixí, el Casal de Gata d'ACPV ha organitzat per a dissabte, 5 de maig, un autobús per a assistir a la manifestació que eixirà de la plaça de Sant Agustí de València i que recorrerà diferents carrers de València. Seguidament ens traslladarem al campus dels Tarongers de la Unversitat de València on se celebrarà una macroconcert amb tot un seguit de grups valencians d'ara i adés que conformaran un final festiu per a una jornada reivindicativa molt especial.\nEls horaris dels autobusos us els comunicarem els propers dies\nSocis majors de 25 anys: 10€ d'entrada més 5€ d'autobús\nno socis: 15€ d'entrada més 5€ d'autobús\nPublicat per Casal de Gata d'ACPV el dimecres, d’abril 25, 2007 0 comentaris\nDESCONVOCADA LA CONCENTRACIÓ DEL 25 D'ABRIL AL MONDÚVER\nLA JUSTÍCIA NO AUTORITZA LA GENERALITAT VALENCIANA A TANCAR EL REPETIDOR DE TV3 DEL MONDÚVER\nACPV demana al Consell que rectifique i arxive l'expedient sancionador contra l'entitat\nEl jutjat del contenciós-administratiu nº 2 de València no ha concedit a la Generalitat Valenciana l¹autorització d¹entrada en el centre reemissor de TV, propietat d¹Acció Cultural del País Valencià (ACPV), situat al cim del Mondúver, a la localitat de Xeresa i que permet l¹emissió de TV3 al País Valencià.Tal com explica la jutgessa a la interlocutòria, el propòsit d¹execució forçosa de la mesura provisional de cessament de les emissions de TV3 al País Valencià "resulta una mesura desproporcionada per a l'objectiu que persegueix...", "ja que si es dictara resolució sancionadora, després que s'haja tramitat l'expedient i que es resolga, acordant el tancament de les emissions, aquest tancament podria portar-se a terme en qualsevol moment'.A més, la interlocutòria deixa ben clar que no hi ha cap dany per a l¹interés públic, més bé al contrari ja que, "si s'efectuara el tancament de les instal·lacions" i per tant la no emissió de TV3 al nostre territori "es veurien afectats drets fonamentals i llibertats públiques protegits en l'article 20 de la Constitució Espanyola". És important recordar, com també ho fa la jutgessa, que les emissions de TV3 al País Valencià no són "emissions d¹una televisió clandestina, ni l'explotació d¹una televisió no autoritzada sinó la retransmissió de les emissions d¹una televisió pública autonòmica".ACPV havia convocat una concentració per demà al Mondúver, que ja ha sigut desconvocada. Per tant i a l'espera que arriben les interlocutòries dels jutjats de Castelló i Alacant , les instal·lacions d'ACPV al Mondúver continuaran obertes i es seguirà garantint les emissions de TV3 al nostre país.\nRemés per: ACPV\nCom que us havíem convocat per demà per si algú podia apropar-se al Mondúver, us deixem la nota d'ACPV a València en què es desconvoca la concentració. En qualsevol cas, manteniu-vos atents perquè açò no s'ha acabat, ni de bon tros.\nPublicat per Casal de Gata d'ACPV el dimarts, d’abril 24, 2007 0 comentaris\nCampanya ciutadana per commemorar els 300 anys de la desfeta d'Almansa\nDiverses entitats, entre elles Acció Cultural del País Valencià, han organitzat per a aquesta mitjanit una iniciativa de memòria i record per commemorar el tres-cents anys de la Batalla d'Almansa. La proposta, inicialment plantejada a la comarca de la Vall d'Albaida però que s'ha escampat arreu del País Valencià, "convida" els valencians i valencianes a pujar a qualsevol lloc elevat i encendre un llum durant cinc minuts. Amb aquest gest es pretén recordar que passats tres-cents anys "i malgrat les dificultats històriques patides pel nostre poble" encara hi som.\nDes del Casal de Gata d'ACPV us convidem a sumar-vos a aquesta iniciativa i que aquesta mitjanit pugeu als vostres balcons i terrats, que a Gata i a la comarca n'hi molts, i enceneu una llanterna durant cinc minuts, perquè a la Marina, després de 300 anys encara hi som també.


Inici > detall del relat: HUDA\nLa cara se m’estava remullant, s’anava hidratant de mar salat. I a la boca hi tenia aquell regust ressec de no haver menjat res des de feia una eternitat. El cap, protegit amb el vel, descansava damunt dels genolls arrupits cap al meu pit formant amb la resta, infinites muntanyes de genolls que no es podien estirar perquè la pastera no donava per més. En aquell silenci de nit, el meu pensament corria cap a la cara del meu pare, el vell savi de qui ho vaig aprendre gairebé tot. Ara enterrat sota aquell xiprer d’Alep. El rostre de la mare em venia com un flash, sense definició. Restaria en algun racó de la nostra llar, tan gran, tan plena abans i tan buida ara. Envoltada d’ametllers que traurien la flor sense adonar-se que el país ja no és el que era. Les ametlles no les recolliria ningú, ni tampoc les olives, ni les taronges, ni els festucs... La guerra s’havia ficat dins del fons del nostre patrimoni agrícola, també. I la riquesa aconseguida la malbaratàvem en un viatge que, potser ens portaria a destí, potser ens portaria a la misèria, potser ens portaria a la mort...\nL’Ayman estava al meu costat, sentia els seus sospirs i el Redowan ja dormia, pobret! Amb el cap damunt dels genolls.\nDe cop, un crit va esbotzar els meus pensaments nostàlgics i en aixecar la mirada, vaig veure que tot trontollava. Efectivament, potser ho havíem llençat tot per la borda.\nEn un instant el Jakob va posar calma enmig de tot aquell desgavell d’ones embogides que se n’anaven enrabiant cada cop més, com la pastera i els seus ocupants. En el moment que anàvem a endinsar-nos a l’aigua, una barca salvadora s’apropava saludant i donant ordres amb el megàfon: “WE ARE OPEN ARMS”. Els braços dels salvadors ens envoltaven i ens endinsaven al vaixell que era l’antítesi de la nostra enfonsada pastera.\nEm dic Huda i ara estic amb una quarantena més de refugiats a Berga, esperant tenir tots els papers amb ordre per poder viure una vida digna després d’haver passat aquest viatge de malson fugint de l’espantosa guerra.\nmontserrat vilaró berenguer | 01-06-2017 | Valoració: 10\nUn tema trist el de la guerra i els refugiats, menys mal que Huda va acavar bé.\nÉs veritat, no recordava que a Berga hi van arribar una quarentena d'immigrants. Com estan? Suposo que tastant la "vida" occidental. Segur que la gran gent de Berga ho farà el millor possible i els acollirà amb els braços oberts. Quan s'acabarà aquest malson, aquesta vergonya? Una forta abraçada.\nUn tema punyent i esfereïdor explicat amb la mestria de qui estima les lletres. Enhorabona, berguedana, no deixis mai d'escriure!


Els alcaldes socialistes presenten un manifest contra les "indiscriminades" retallades sanitàries del Govern\n"No volem callar. No admetrem passes enrere d'un sistema que ha costat molt de construir", ha afirmat Hereu\nACN Sant Joan Despí Actualitzada el 09/04/2011 17:28\n260x366 Els alcaldes socialistes han presentat el manifest contra les retallades sanitàries davant l'Hospital Moisès Broggi de Sant Joan Despí Els alcaldes socialistes han presentat el manifest contra les retallades sanitàries davant l'Hospital Moisès Broggi de Sant Joan Despí\nUna vintena d'alcaldes socialistes s'han reunit aquest dissabte davant l'Hospital Moisès Broggi de Sant Joan Despí (Baix Llobregat) per secundar un manifest contra les "indiscriminades" retallades sanitàries del Govern. "No volem callar. No admetrem passes enrere d'un sistema que ens ha costat molt de construir", ha afirmat el secretari de política municipal del PSC i alcalde de Barcelona, Jordi Hereu, que ha llegit el text en nom dels alcaldes socialistes presents -hi havia, entre d'altres, els batlles de l'Hospitalet, Sabadell, Cornellà, Terrassa, Reus, Manresa Granollers i Mataró-. "No admetrem les retallades en els sistema públic de salut a Catalunya", ha assegurat Hereu amb fermesa.\nL'alcalde de Barcelona l'ha definit com un sistema "d'excel·lència, per a tothom, un orgull del nostre país i que esdevé un dels grans motors socials i econòmics". D'aquesta manera, el candidat socialista a la reelecció per Barcelona s'ha mostrat "preocupat" davant la situació que viurà "els propers mesos i anys" aquest sector que, segons ell, es troba "amenaçat per unes retallades indiscriminades que generen manca d'igualtat i desànim entre els professionals". "Els alcaldes i alcaldesses vivim dia a dia les polítiques de benestar. Són fonamentals i, com a responsables i corresponsables d'aquest estat del benestar, ens hi impliquem", ha finalitzat Hereu.